Det er sidste dag for Erhvervsarkivet i Aarhus.

I november sidste år blev det besluttet at flytte arkivet til Viborg, da daværende kulturminister Marianne Jelved (R) pålagde rigsarkivaren en sparerunde.

Flytningen af Erhvervsarkivet til Viborg skuffer de studerende.

- Det er rigtig trist, at vi mister vores arkivar, vores mulighed for fjernlån, og at vi ikke længere har mulighed for at bruge bygningen, siger Gunvor Helene Platou, der er historiestuderende.

Derudover frygter de studerende, at flytningen af Erhvervsarkivet vil få konsekvens for deres uddannelse.

Bevar historien i Aarhus

- Det bliver besværligt at komme til Viborg, så vi frygter allermest, at vores specialestuderende, vores phd.-studerende og vores forskere ikke kan levere ligeså høj kvalitet som tidligere, fordi de ikke har tid til at tage turen til Viborg i løbet af ugen. Så det er kvaliteten i uddannelsen, vi frygter for, siger Drude Terkildsen Bill.

Se hele interviewet med de to studerende i tv-indslaget ovenfor.